7.3.87 De Europæiske Fællesskabers Tidende Nr. C 59/5 
II 
(Forberedende retsakter) 
REVISIONSRETTEN 
UDTALELSE Nr. 1/87 
fra Revisionsretten for De europæiske Fællesskaber om forslag til Rådets forordning om 
ændring af forordning (EØF) nr. 1883/78 om de almindelige regler for finansiering af interven­
tioner gennem Den europæiske udviklings- og garantifond for Landbruget, garantisektionen 
(87/C 59/05) 
REVISIONSRETTEN FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 5, 199 og 
209, 
under henvisning til finansforordningen af 21. december 
1977 vedrørende De europæiske Fællesskabers alminde­
lige budget, særlig artikel 1, 4 og 5, 
under henvisning til Kommissionens forslag ('), 
under henvisning til Rådets anmodning af 20. januar 
1987 (2) om en udtalelse, og 
ud fra følgende betragtninger: 
Kommissionens forslag vedrører afsætning af oversky­
dende interventionslagre i 1987 og 1988; 
det fremgår ikke klart af Kommissionens forslag, at det 
medfører mindre udgifter end destruktion af lagrene; 
det erklærede hovedformål med forordningsforslaget er 
at udsætte finansieringen af de budgetudgifter, der svarer 
til tabet ved det foreslåede afsætningsprogram for lagre i 
1987-1988, indtil 1979-1992 og derved at skabe en tilsy­
neladende balance mellem indtægter og udgifter i de på­
gældende regnskabsår; 
forslaget om at udsætte tilbagebetalingen til senere regn­
skabsår vil med sikkerhed frigøre budgetbevillinger på 
1 134 mio ECU, som allerede er opført på budgettet for 
1987 til dækning af udgifterne ved afsætningsprogram-
met for overskudssmør; dette forhold omtales hverken i betragtningerne eller i 
selve forordningsforslaget, og Kommissionen har i øvrigt 
ikke taget skridt til at fremsætte forslag til budgetmyn­
dighederne om tilsvarende ændringer; 
Kommissionens forslag til bestemmelser for det særlige 
afsætningsprogram giver ikke grundlag for en klar opgø­
relse i regnskabet af de samlede udgifter eller udgifterne 
pr. regnskabsår ved de påtænkte foranstaltninger; 
Kommissionen skønner, at besparelserne ved forslaget på 
kort sigt vil andrage 1 134 mio ECU både i 1987 og 
1988, svarende til to tredjedele af Kommissionens over­
slag over de samlede udgifter ved det supplerende afsæt­
ningsprogram; 
Kommissionens forslag er i strid med det princip om et­
årige budgetter, som er fastlagt i EØF-traktatens artikel 
199 og i finansforordningen, særlig artikel 1, stk. 2, arti­
kel 4 og artikel 5, stk. 5, hvorefter udgifter opføres un­
der det regnskabsår, hvor de er afholdt; 
Kommissionens forslag indebærer i praksis, at der indfø­
res en ny form for tilbagebetalingspligtige forskud — 
som endog er rentebærende — på sammenlagt 3,2 mia 
ECU, selv om Fællesskabets status allerede omfatter en 
passivpost på 750 mio ECU for tilbagebetalingspligtige 
forskud fra medlemsstaterne til finansiering af budgettet 
for 1984; 
allerede i udtalelse nr. 1/84 af 7. juni 1984 (3) tog Retten 
klart afstand fra anvendelsen af rentebærende tilbagebe­
talingspligtige forskud som finansieringsmiddel inden for 
Fællesskaberne; 
anvendelse af flere former for forskud med henblik på at 
opnå balance på budgettet bringer Fællesskabernes finan­
sielle selvstændighed i fare og er i strid med afgørelserne 
af 21. april 1970 og 7. maj 1985 om Fællesskabernes 
egne indtægter; 
(') Dok. KOM(87) 6, endelig udg. af 19. 1. 1987. 
O Afgørelse af 20. 1. 1987. C) EFT nr. C 228 af 30. 8. 1984. 
Nr. C 59/6 De Europæiske Fællesskabers Tidende 7. 3. 87 
endelig er det, i modsætning til hvad der anføres i forsla­
get, langt fra givet, at de foranstaltninger, der blev truf­
fet i slutningen af 1986 med henblik på at begrænse mæl­
keproduktionen, fra 1989 kan medføre en frigørelse af 
tilstrækkelige midler både til finansiering af de normale 
udgifter i de pågældende regnskabsår og til indfrielse af 
de tilbagebetalingsforpligtelser, Fællesskaberne har påta­
get sig over for medlemsstaterne som følge af Kommis­
sionens forslag — VEDTAGET FØLGENDE UDTALELSE: 
Revisionsretten kan af samtlige de i betragtningerne an­
førte grunde ikke tilslutte sig det forslag til forordning, 
Kommissionen har forelagt Rådet. 
Vedtaget den 18. februar 1987. 
På Revisionsrettens vegne 
Marcel MART 
Formand